Kvalifikácia na Majstrovstvá Európy v basketbale žien 1999 bola kvalifikácia pre účasť na Majstrovstvách Európy 1999 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 34 európskych štátov, ktoré súťažili o 9 miest na záverečný turnaj v štyroch predkvalifikačných a troch kvalifikačných skupinách. Kvalifikácia prebiehala od 21. mája 1997 do 17. mája 1998.